Zmluva o poskytnutí finančného príspevku č. 201302059
uzavretá podľa § 51 Občianskeho zákonníka
(zákon č. 40/1964 Zb. v platnom znení)

Poskytovateľ:
Centrum pre filantropiu, n.o.
Kozia 11, 811 03  Bratislava
IČO: 318 218 71
bankové spojenie: Tatra banka
číslo účtu: 2622521491/1100 
zastúpené: Mgr. Borisom Strečanským, riaditeľom
								(ďalej len „poskytovateľ“)
a

Príjemca:
Obec Nižný Klátov
Adresa:	Hlavná 1/1, 044 12 Nižný Klátov
IČO/ číslo OP:	00324507
bankové spojenie:	VUB, a.s.
číslo účtu:	4721542/0200
zastúpený: 	Ing. PhDr. Marcela Jokeľová						
							(ďalej len „príjemca“)

(ďalej aj „zmluva“)
_____________________________________________________________________

Článok I
Predmet plnenia

•	Na základe rozhodnutia Správnej rady poskytovateľa zo dňa 18.06.2013 s cieľom „podpora vzdelávania“, poskytovateľ poskytne príjemcovi finančný príspevok vo výške 250 euro (slovom dvesto päťdesiat euro) (ďalej len „finančný príspevok“) na projekt „Obec Nižný Klátov“. 
•	Finančný príspevok je poskytnutý na základe žiadosti príjemcu o podporu, zo dňa 15.05.2013 do grantového programu „Zamestnanecký grantový program spoločnosti Siemens, s.r.o.“ a je účelovo viazaný na realizáciu tohto projektu, ktorého popis a rozpočet tvoria neoddeliteľnú súčasť tejto zmluvy ako Príloha č.1.
•	Poskytovateľ odovzdá príjemcovi finančný príspevok prevodom na účet príjemcu uvedený v záhlaví tejto zmluvy, po podpísaní tejto zmluvy oboma zmluvnými stranami v termínoch uvedených v Prílohe č. 2 – Podmienky poskytnutia finančného príspevku, ktorá tvorí neoddeliteľnú súčasť tejto zmluvy. 

Článok II
Práva a povinnosti zmluvných strán

1.	Príjemca sa zaväzuje, že finančný príspevok použije spôsobom a podľa podmienok, ktoré sú uvedené Prílohe č. 2 – Podmienky poskytnutia finančného príspevku a v Prílohe č. 3 – Pokyny pre vypracovanie správ o použití finančného príspevku, ktoré tvoria neoddeliteľnú súčasť tejto zmluvy.
2.	Príjemca sa zaväzuje, že finančný príspevok použije na verejnoprospešné účely a len spôsobom, ktorý je v súlade s §50 zákonom č. 595/2003 Z.z. o dani z príjmov v platnom znení. Toto ustanovenie sa vzťahuje aj na všetkých príjemcom podporených partnerov a ich aktivity v rámci plnenia účelu použitia finančného príspevku podľa tejto zmluvy.

Článok III
Vrátenie finančného príspevku

1.	Príjemca je povinný vrátiť poskytnutý finančný príspevok poskytovateľovi v plnej výške a poskytovateľ môže od zmluvy odstúpiť, v prípade ak 
•	príjemca použije finančný príspevok v rozpore s účelom tejto zmluvy podľa čl. I
•	sa obdarovaný dopustí takého konania, (i) ktoré môže ohroziť obchodné záujmy poskytovateľa alebo jeho zriaďovateľa; (ii) ktoré je v rozpore s platným právnym poriadkom Slovenskej republiky, a to najmä ale nielen vo vzťahu k účelu tejto zmluvy; (iII) ktoré je v rozpore s etickými princípmi a základnými pravidlami morálky a ako také môže ohroziť dobré meno a/alebo obchodnú povesť poskytovateľa, jeho zriaďovateľa
•	príjemca nepredloží záverečnú správu podľa prílohy č. 2 a 3 tejto zmluvy.
2.	Odstúpenie od zmluvy je účinné písomným doručením oznámenia o odstúpení poskytovateľa od zmluvy príjemcovi a príjemca je povinný najneskôr do 30 dní od doručenia tohto oznámenia vrátiť poskytnutý finančný príspevok poskytovateľovi. Pokiaľ sa príjemca dostane do omeškania s vrátením finančného príspevku poskytovateľovi je príjemca povinný zaplatiť úrok z omeškania vo výške 0,05% denne za každý deň omeškania až do úplného zaplatenia.

Článok IV
Záverečné ustanovenia

1.	Vzťahy medzi zmluvnými stranami bližšie neupravené v tejto zmluve sa riadia príslušnými ustanoveniami Občianskeho zákonníka a ďalšími relevantnými všeobecne záväznými právnymi predpismi Slovenskej republiky.ň
2.	Zmluva nadobúda platnosť dňom jej podpisu. Účinnosť nadobúda v zmysle   §  47a  ods.  1   zákona   číslo   546/2010   Z. z.   ktorým sa dopĺňa zákon č. 40/1964  Zb. Občiansky   zákonník    v   z. n. p.,  t. j. dňom  nasledujúcom   po  dni jeho zverejnenia  na webovom sídle povinnej osoby,  ktorá zmluvu uzatvára  (v súlade s  § 5a ods. 5 zákona č. 211/2000 Z. z. o slobodnom prístupe k informáciám  v z. n. p.)
3.	Zmluvné strany prehlasujú, že si zmluvu prečítali, s jej obsahom súhlasia, na znak čoho ju podpisujú.
4.	Zmluvné strany prehlasujú, že predmetnú zmluvu podpísali slobodne a vážne a ich zmluvnú voľnosť nebola obmedzená.
5.	Zmluva bola vyhotovená v troch rovnopisoch. Dva exempláre sú určené pre poskytovateľa a jeden pre príjemcu.
Zverejnená: 07.08.2013

Nižný Klátov, dňa 6.8.2013		V Bratislave, dňa 19.6.2013	

			
Ing. PhDr. Marcela Jokeľová
starostka Obcec Nižný Klátov
príjemca		Mgr. Boris Strečanský
riaditeľ Centra pre filantropiu, n.o.
poskytovateľ	

Prílohy:
Č. 1 Popis a rozpočet projektu
Č. 2 Podmienky poskytnutia finančného príspevku
Č. 3 Pokyny pre spracovanie správy o použití finančného príspevku

Príloha č. 1 k Zmluve o poskytnutí finančného príspevku č. 201302059
Popis a rozpočet projektu

FORMULÁR pre program pre zamestnancov spoločnosti Siemens s.r.o.

Meno predkladateľa projektu/zamestnanec spoločnosti Siemens :

Ing. Valér Kováč	Číslo žiadosti (vyplní CpF):	
Kontakt na predkladateľa (telefón, e-mail):
0907762670, valer_kovac@yahoo.com	Zamestnanecké číslo:
1459	
Meno a priezvisko jednotlivca/názov organizácie, ktorých chcete obdarovať:
Obec Nižný Klátov 	
Ak chcete obdarovať organizáciu
Inštitucionálna forma organizácie:
Územná samospráva 

Poštová adresa organizácie:
Ulica a číslo popisné: Hlavná 1/1
PSČ: 044 12
Mesto: Nižný Klátov

Štatutárny zástupca obdarovanej organizácie
meno: Marcela Jokeľová
telefón: 0905579443, 0903957142
e-mail: obec.n.klatov@netkosice.sk

ICO: 00324507

Web stránka: www.niznyklatov.sk

Bankové spojenie 
názov banky: VÚB, a.s.
číslo účtu a kód banky: 4721542/0200	
Ak chcete obdarovať jednotlivca:
Adresa trvalého bydliska:
Ulica a číslo popisné:
 PSČ:
Mesto:

Kontakt 
telefón:
e-mail:

Číslo OP:

Bankové spojenie 
názov banky:
číslo účtu a kód banky:	
Žiadam o poskytnutie finančného príspevku v celkovej výške:                                  
Prehlasujem, že všetky mnou uvedené údaje sú pravdivé.	 626 €	

..................................................
Podpis zamestnanca	15.5.2013
Dátum	
Žiadosť:
Predstavte nám situáciu, v ktorej sa nachádza jednotlivec alebo organizácia ktorú chcete podporiť:

Obec  Nižný Klátov je zriaďovateľom materskej a základnej školy. Materskú školu v Nižnom Klátove navštevuje 20 detí. Z toho 5 predškolákov. Je to maximálny možný počet detí. Budova škôlky bola daná do prevádzky v roku 1974. Postupne obec obnovuje vybavenie škôlky tak, aby spĺňala všetky kritéria pre súčasné predprimárne vzdelávanie detí. 
Súčasťou vzdelávania sú aj elementárne základy práce s počítačom. Tento cieľ sa má v zmysle štátneho vzdelávacieho programu pre predprimárne vzdelávanie ISCED 0 plniť za predpokladu, ak sú v materskej škole vytvorené vhodné podmienky. 
Materská škola mala k dispozícii jeden počítač slúžiaci pre potreby detí. Pri výpadku prúdu bol počítač poškodený. Ten teraz chýba predškolákom, ktorí majú pred sebou posledné tri mesiace v škôlke pred nástupom do prvého ročníka. Rovnako chýba aj ostatným deťom, nakoľko slúžil aj im. 

Uveďte Váš dôvod (príbeh), prečo chcete obdarovať práve tohto jednotlivca alebo organizáciu:

Obec  Nižný Klátov chcem obdarovať prostredníctvom spoločnosti Siemens s.r.o. , lebo si myslím, že počítač má byť súčasťou škôlky v 21. storočí. Okrem vzdelávania slúži aj na rozvíjanie motoriky detí. 

Čo  a prečo bude predmetom daru:
Za finančný dar bude pre obec  Nižný Klátov zakúpený  stolový počítač pre deti materskej školy. A to počítač HP Pavilion p6-2402ec s operačným systémom Windows 8 64, procesorom Intel® Core™ i5-3350P, čipovou sadou Intel H61, pamäťou 8 GB DDR3, pevným diskom 1 TB 7200 ot./min. SATA, napaľovačkou diskov, grafikou s hardvérovým urýchlením na úpravu videa.
Ďalej budú zakúpené CD Rozprávky v obrázkoch (1 a 2 diel) od vydavateľstva goodboog. 

Aké je Vaše očakávania z tejto aktivity:
Očakávam, že sa deti jednak pri počítači zabavia, zároveň sa prostredníctvom vzdelávacích programov aj niečo nové naučia.

Rozpočet s uvedenými položkami:

Názov položky	
Požadovaná suma	

Počítač HP Pavilion	
                   586	

CD Rozprávky v obrázkoch 1 diel	
                     20	

CD Rozprávky s obrázkoch 2 diel	
                     20	

Spolu:	
626 EUR	

Podrobnejšie vysvetlite a zdôvodnite jednotlivé položky:
Nákup kvalitného počítača určeného pre deti. Nákup CD určených pre materské školy s možnosťou tlačenia obrázkov a textu a ich používania aj na tabuliach. Stanovené parametre počítača a CD sú prispôsobené deťom a účelu, na ktorý bude používaný. 

	

 

Príloha č. 2 k Zmluve o poskytnutí finančného príspevku č. 201302059
Podmienky poskytnutia finančného príspevku

Príjemca: 	Obec Nižný Klátov
Adresa: 		Hlavná 1/1, 044 12 Nižný Klátov
zastúpený:	   Ing. PhDr. Marcela Jokeľová

1. 	Žiadosť o poskytnutie finančného príspevku
Finančný príspevok je poskytnutý na základe žiadosti o podporu projektu a je účelovo viazaný na realizáciu tohto projektu. Finančný príspevok je určený pre: Obec Nižný Klátov.
Finančný príspevok je určený na pokrytie nasledovných položiek podľa štruktúry rozpočtu, navrhnutej príjemcom:
Rozpočet

Názov položky	Podporená suma	
Počítač 	250 €	
Spolu:	250 €	

Detailný rozpočet je súčasťou žiadosti o podporu a tvorí súčasť Prílohy č. 1 k Zmluve o poskytnutí finančného príspevku. Položky uvedené v tomto rozpočte sú pre príjemcu záväzné.
Aktivity naplánované v projekte je nevyhnutné zrealizovať v období od podpisu Zmluvy o poskytnutí finančného príspevku oboma zmluvnými stranami do 31.12.2013.

2.	Poukázanie platby

Finančný príspevok poskytne poskytovateľ príjemcovi najneskôr do 20 kalendárnych dní po podpísaní Zmluvy o poskytnutí finančného príspevku oboma zmluvnými stranami a po doručení požadovaných dokumentov príjemcom poskytovateľovi (hlavičky z výpisu z bankového účtu príjemcu, menovacieho dekrétu štatutárneho zástupcu, zriaďovacia listina/stanovy, doklad o pridelení IČO, poslanie fotografie dokumentujúcej stav projektu pred jeho realizáciou). Podpisom Zmluvy o poskytnutí finančného príspevku sa príjemca zaväzuje rešpektovať podmienky použitia finančného príspevku a termíny stanovené v zmluve a vo všetkých prílohách, ktoré tvoria jej neoddeliteľnú súčasť.

Finančný príspevok poskytovateľ vyplatí príjemcovi naraz v 100% výške, t.j. 250 €.

3.	Záverečná správa o použití finančného príspevku

Po ukončení projektu, najneskôr však do 30 dní od ukončenia obdobia pre realizáciu projektu (t.j. do 31.01.2014) je príjemca povinný predložiť poskytovateľovi Záverečnú správu o použití finančného príspevku (ďalej aj „záverečná správa“), ktorého súčasťou je aj finančná správa projektu a fotodokumentácia o priebehu projektu (viď Príloha č. 3).
Záverečná správa bude obsahovať súhrn aktivít prijímateľa podniknutých v rámci projektu, súhrn dosiahnutých výsledkov, vyúčtovanie použitia finančného príspevku v príslušnej fáze a popis následných aktivít.

Príjemca sa zaväzuje po ukončení projektu poslať fotografie najvhodnejšie v digitálnej forme na email: dutkova.p@changenet.sk. Fotografie sú dokumentáciou o priebehu realizácie podporeného projektu a súčasťou záverečnej správy.
Spôsob spracovania záverečnej správy je bližšie popísaný v Prílohe č. 3.

4.	Vyúčtovanie finančného príspevku

V súlade so schváleným rozpočtom poskytne prijímateľ vyúčtovanie výdavkov vrátane zoznamu ďalších zdrojov financovania projektu, ako aj inej ako finančnej podpory, získanej v období čerpania finančného príspevku na projekt. Kópie účtovných dokladov hradených výdavkov z finančného príspevku poskytovateľa musia byť zreteľne označené nápisom CpF.

V prípade, že sa prijímateľ v projekte zaviazal prispieť na realizáciu projektu vlastným vkladom z iných zdrojov, príjemca sa zaväzuje tento vklad vo vyúčtovaní dokladovať v rovnakej výške, ako je naplánovaný v žiadosti o poskytnutie finančného príspevku. Originály účtovných dokladov si príjemca ponechá vo svojej účtovnej evidencii tak, aby mohli byť kedykoľvek prístupné kontrole poskytovateľa alebo ním splnomocnenej osobe, a to aj 5 rokov po ukončení projektu. Pokyny pre vyhodnotenie a spracovanie záverečnej správy o projekte sa nachádzajú v Prílohe č. 3, ktorá tvorí neoddeliteľnú súčasť Zmluvy o poskytnutí finančného príspevku.

Kontrolu vyúčtovania finančného príspevku uskutoční poskytovateľ do 31 dní od obdržania vyúčtovania a záverečnej správy o projekte. V prípade nedostatočného vyúčtovania finančného príspevku (napr. nesprávne alebo neúplné doklady, nedôveryhodné využitie prostriedkov) si poskytovateľ vyhradzuje právo požadovať vysvetlenie a doplnenie vyúčtovania v plnej výške spornej čiastky. Príjemca je povinný vykonať doplnenie a vysvetlenie najneskôr do 10 dní od požiadania poskytovateľa.

Ak príjemca nebude schopný predložiť kompletné alebo správne vyúčtovanie, poskytovateľ je oprávnený požadovať od príjemcu vrátenie spornej čiastky, t.j. čiastky nesprávne, neúplne alebo nedostatočne vyúčtovanej. Príjemca je povinný takúto čiastku vrátiť do 60 dní od obdržania výzvy na vrátenie finančných prostriedkov od poskytovateľa. Poskytovateľ je oprávnený požadovať vrátenie finančného príspevku od príjemcu aj v plnej výške, pokiaľ vyúčtovanie použitia finančného príspevku nezodpovedá rozpočtu projektu a účelu, na ktorý bol finančný príspevok príjemcovi poskytnutý.

5.	Verejné poďakovanie za finančný príspevok

Príjemca nie je povinný poskytnutie finančného príspevku medializovať. Ak príjemca bude medializovať finančný príspevok poskytovateľa a ak v medializácii použije zmienku o podpore poskytovateľa, zaväzuje sa zmienku použiť  nasledovne: Tento projekt (táto aktivita) sa uskutočnil(-a) vďaka podpore spoločnosti Siemens s.r.o.

6.	Podmienky poskytnutia finančného príspevku

•	Finančný príspevok z projektu môže byť použitý len k verejnoprospešným účelom a v súlade so schváleným rozpočtom na schválený projekt.
•	Hmotnú zodpovednosť za poskytnuté finančné prostriedky nesie príjemca zodpovedný za realizáciu projektu.
•	V prípade, že príjemca potrebuje uskutočniť presun finančných prostriedkov do iných položiek rozpočtu, ktoré neboli predmetom projektu (viď. Príloha č. 1 a článok I. zmluvy), musí vopred písomne požiadať o súhlas poskytovateľa a akýkoľvek presun uskutočniť až po prijatí písomného súhlasu poskytovateľa.
•	Úrokové výnosy získané z finančného príspevku si ponecháva príjemca, ktorý sa zaväzuje využiť ich na účely súvisiace s podporeným projektom.
•	V prípade, že by pri realizácii projektu malo dôjsť k zmenám oproti schválenému projektu, príjemca sa zaväzuje bezodkladne písomne ohlásiť túto skutočnosť poskytovateľovi.
•	Akákoľvek zmena pri použití finančného príspevku príjemcom musí byť vopred písomne odsúhlasená poskytovateľom. Ide najmä o tieto zmeny:
•	zmena v časovom pláne projektu,
•	ohrozenie realizácie projektu,
•	zmeny ovplyvňujúce účelové využitie finančného príspevku,
•	organizácia nie je schopná zabezpečiť plánovaný finančný vklad do rozpočtu z iných zdrojov,
•	v organizácii dôjde k zmenám, ktoré rozhodujúcim spôsobom ovplyvnia jej činnosť, vrátane zmeny sídla organizácie,
•	zmena osoby zodpovednej za projekt.
•	V prípade nedodržania podmienok príjemcov, alebo ak dôjde pri realizácii projektu k dôležitým zmenám bez súhlasu poskytovateľa, je poskytovateľ oprávnený požadovať vrátenie finančného príspevku, ktorý bol príjemcovi poskytnutý.
V prípade zániku organizácie príjemcu v priebehu realizácie projektu je tento povinný vrátiť nevyčerpaný zostatok finančného príspevku a všetko technické vybavenie, ktoré bolo zakúpené z prostriedkov poskytnutého finančného príspevku. 
Podpisom Zmluvy o poskytnutí finančného príspevku potvrdzuje príjemca svoj súhlas s uvedenými podmienkami poskytnutia finančného príspevku.

Príloha č. 3 k Zmluve o poskytnutí finančného príspevku č. 201302059

Pokyny pre spracovanie záverečnej správy o použití finančného príspevku.

(Tento materiál Vám pomôže pri spracovaní správ o použití finančného príspevku.)

Príjemca je povinný vyúčtovať celú sumu finančného príspevku, t.j. 100%.

Programová a finančná správa bude obsahovať tieto informácie:

A. Programová správa
B. Finančná správa

(Programová aj finančná správa musí byť doručená na adresu Centra pre filantropiu, Kozia 11, 811 03 Bratislava,  v termíne, ktorý je uvedený v zmluve a Prílohe č. 2.)

Každá správa musí obsahovať nasledovné údaje:
1.	Názov organizácie/Meno jednotlivca
2.	Číslo zmluvy
3.	Výšku finančného príspevku 

A. Programová správa obsahuje informácie týkajúce sa vyhodnotenia projektu

•	1. FoTOGRAFICKá DOKUMENTáCIA

Príjemca sa zaväzuje po ukončení projektu poslať fotografie najvhodnejšie v digitálnej forme na email: dutkova.p@changenet.sk. Fotografie sú dokumentáciou o priebehu realizácie podporeného projektu a súčasťou hodnotiacej správy. Fotografie majú zachytávať priebeh realizácie/ rekonštrukcie objektu.

•	2. VYHODNOTENIE Projektu.

Pod vyhodnotením projektu rozumieme Vaše zhodnotenie Vášho podporeného projektu. Táto správa by mala byť odpoveďou na predložený projekt. (Naša rada: prečítajte si projekt, ktorý Vám bol schválený a napíšte všetko, čo ste z neho urobili).

Vyhodnotenie by malo obsahovať najmä:

•	Zhodnotenie a popísanie aktivít, ktoré ste v projekte zrealizovali. Popíšte výstupy a výsledky projektu. Údaje uvádzajte čo najkonkrétnejšie.
•	Ak bol nejaký ohlas od iných ľudí, napr. pre ktorých ste projekt realizovali napíšte nám ho.
•	Boli naplnené ciele projektu, ktoré ste si dali v predkladanom projekte? Ak áno, ako? Ak nie, prečo nie?

A. 3. Priložte kópie mediálnych výstupov a článkov, ktoré boli o projekte publikované.

B. Finančná správa obsahuje vyúčtovanie prostriedkov, ktoré vám boli poskytnuté na realizáciu vášho projektu.

B.1 Finančné vyúčtovanie predkladajte v nasledovnej podobe:
1. K vyúčtovaniu žiadame predložiť fotokópie prvotných aj druhotných účtovných dokladov.
2. Kópie účtových dokladov hradených z tohto finančného príspevku musia byť zreteľne označené nápisom CpF
3. Kópie účtovných dokladov roztriedite podľa kategórií uvedených v zmluve.
4. Originály účtových dokladov si ponechávajte vo svojej účtovej evidencii tak, aby mohli byť kedykoľvek prístupné našej kontrole.

Prvotné účtovné doklady (od dodávateľov):
•	Faktúry;
•	Výpisy z registračných pokladníc;
•	Cestovné doklady spolu s cestovným príkazom;
•	Zmluvy o poskytnutí finančného príspevku);
•	Iné.
Druhotné účtovné doklady (autorizujúce platbu):
•	Výdavkový pokladničný doklad organizácie v prípade hotovostnej platby;
•	Bankový výpis organizácie (nie prevodový príkaz) v prípade bezhotovostnej platby.

Pri každej faktúra musíte uviesť (zdokumentovať) akým spôsobom bola uhradená, napr. výpis z účtu, výdavkový a príjmový doklad. K výdavkovému bloku musí byť priložený účet z pokladne, alebo FA.

Pri vyučtovaní …
Služieb:
•	Faktúra alebo iná zmluva o službe;
•	Daňový doklad autorizujúci zaplatenie faktúry:
•	bezhotovostná platba - výpis z účtu (nie príkaz na úhradu);
•	hotovostná platba - príjmový pokladničný doklad od dodávateľa spolu s očíslovaným výdavkovým pokladničným dokladom.
Cestovného:
•	Cestovné doklady na cestovnom príkaze v zmysle zákona č.119/1992 Zb.;
•	Daňový doklad autorizujúci preplatenie cestovných nákladov:
•	bezhotovostná platba - výpis z účtu
•	hotovostná platba –výdavkový pokladničný doklad.

B. 2. Tabuľky:
•	Prehľad čerpania finančných prostriedkov / porovnanie so schváleným rozpočtom vypracujte spôsobom uvedeným v príklade nižšie:

Položka 	Schválený rozpočet	Skutočné čerpanie	

			
SPOLU:	250 €	€